Video: Beste reaksie toe sy roomys proeSkermgreep uit die video Sosialemediagebruikers is gaande oor die nege maande oue Blakely se reaksie toe sy vir die eerste keer roomys proe. In ŉ video, wat haar ouers op TikTok gedeel het, maak Blakely haar mond wyd oop om ŉ hap te vat. Dan is die verbasing oor dié lekkerte duidelik op haar gesig te sien. Sy gryp die roomys sommer met albei hande aan asof sy bang is dat iemand dit gaan wegvat. Terwyl sy hap ná hap vat, lag haar ouers te lekker oor die plesier wat sy beleef. Blakely se ma, Brittani Jernigan, het die video oorspronklik op TikTok gedeel waar meer as 500 000 gebruikers reeds daarvan gehou het. Die video het daarna na platforms soos Twitter, Facebook en Instagram versprei. Hier is een van die plasings op Twitter: This baby eating ice cream for the first time is like me discovering Adblocker for the first time.#TuesdayMotivation #TuesdayMorning #funniestvideos pic.twitter.com/YTQDhXCVQ4 — Avi Gavai (@Rantaramic) January 21, 2020